10 साल में शहर बढ़ा, वाहन भी 35 हजार से ज्यादा, यातायातकर्मी आज भी सिर्फ 4
शहरपिछले एक दशक में चारों तरफ से बढ़ चुका है। दो-चार किमी दायरे से बढ़कर शहर का विस्तार 7-8 किलोमीटर तक पहुंच गया। नए बाजार और इनमें व्यापारिक प्रतिष्ठान भी बढ़े।
इन सबके साथ वाहनों की संख्या में तो तीन गुना तक की बढ़ोतरी हो चुकी है, लेकिन शहर की यातायात व्यवस्था संभालने के लिए स्टाफ दो से बढ़कर चार ही हो पाया है, जबकि पुलिस प्रशासन की ओर से ही शहर में 12 ट्रैफिक प्वाइंट चिन्हित है। मौजूदा चार यातायातकर्मियों की इस टीम के प्रभारी की जिम्मेदारी हैड कांस्टेबल के पास है तो इनके साथ 3 का जाब्ता ही है। ऐसे हालात में शहर की बिगड़ी यातायात व्यवस्था को सुधारना किसी चुनौति से कम नहीं है।
उल्लेखनीय है कि शहर में समय-समय पर होने वाली सीएलजी बैठकों में पुलिस अधिकारियों के समक्ष बिगड़ी ट्रैफिक व्यवस्था को लेकर शिकायतें जरूर आती है। अधिकारी भी उन्हें दूर करने के आश्वासन भी हर बार देते हैं, लेकिन हकीकत यह है कि वे आश्वासन सिर्फ बैठक तक ही सिमट कर रह जाते हैं। उन पर अमल करने के लिए पर्याप्त नफरी के बिना उन वादों की क्रियान्विति असंभव ही है।
स्थानीय परिवहन विभाग के अधिकारियों के अनुसार शहर में तकरीबन 15 हजार से ज्यादा दुपहिया वाहन है। जबकि, 5000 चार पहिया गाड़िया और 6 हजार भारी वाहन भी क्षेत्र में है। इनके अलावा अन्य गाड़ियां भी घूमती है।
शहर में शेरानाडा, अम्बेडकर चौक, राई का बाग, भैयानदी, जयनारायण व्यास सर्किल, रेलवे स्टेशन, नपा, नागौर चौराहा, केशव कुटिया, मलार रोड, जोधपुर एकां चौराहा।
शहर की आबादी भी 10 साल में पांच हजार से ज्यादा बढ़ी है। वर्ष 2001 में 44756 थी 2011 की जनगणना के अनुसार आबादी 49908 पर पहुंच चुकी है।
शहर में कई बार पुलिस अधिकारियों ने सीसीटीवी कैमरे लगाने के लिए व्यापार संघ, जनप्रतिनिधि अन्य स्तर पर आग्रह किया। कई बार इसके लिए चर्चाएं भी जोरों पर चली, लेकिन धरातल पर आज तक कुछ भी नहीं हुआ है। हालात तो यह है कि तो शहर के विस्तार के अनुपात में यातायात पुलिसकर्मियों की संख्या ही बढ़ी है और ही सीसीटीवी कैमरे सहित अन्य संसाधन। एक दशक में शहर का विस्तार मलार रोड पर नेशनल हाई-वे तक, नागौर रोड पर रेलवे फाटक तक, जोधपुर रोड पर हाउसिंग बोर्ड कॉलोनी तक हो चुका है।
bho_Deva hin_Deva hin_Deva hin_Deva hin_Deva bho_Deva hin_Deva hin_Deva